REGOLAMENT TAL-KUMMISSJONI (KEE) Nru 1432/96
tat-23 ta' Lulju 1996
li jemenda r-Regolament (KE) Nru 3223/93 dwar l-informazzjoni statistika dwar il-ħlas ta' rifużjonijiet tal-esportazzjoni fuq ċerti prodotti agrikoli li jiġu esportati bħala prodotti koperti mir-Regolament tal-Kunsill (KEE) Nru 3035/80
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KE) Nru 3448/93 tas-6 ta' Diċembru 1993 li jistabbilixxi arranġamenti kummerċjali li japplikaw għal ċerti prodotti li jirriżultaw mill-iproċessar ta' prodotti agrikoli ([1]
), u l-aktar l-Artikolu 20,
Billi sabiex il-Kummissjoni tkun tista' tissorvelja t-tħaddim tar-Regolament (KE) Nru 1222/94 tat-30 ta' Mejju 1994 li jistabbilixxi regoli komuni dettaljati għat-tħaddim tas-sistema tal-għotja ta' rifużjoni għall-esportazzjoni ta' ċerti prodotti tal-biedja li jiġu esportati bħala prodotti li ma' humiex koperti bl-Anness II tat-Trattat, u l-kriterji sabiex jiġi stabbilit l-ammont ta' tali rifużjoni ([2]
), kif l-aħħar emendat bir-Regolament (KE) Nru 229/96 ([3]
), hemm bżonn li li l-Istati Membri jipprovdu informazzjoni;
Billi r-Regolament tal-Kummissjoni (KE) Nru 3223/93 ([4]
), kif l-aħħar emendat bir-Regolament (KE) Nru 1149/95 ([5]
), jispeċifika li dan id-dmir huwa għall-prodotti tal-ħalib li jkunu ġew importati sabiex jiġu ri-esportati bħala prodotti li ma' humiex koperti bl-Anness II tat-Trattat u koperti bl-Anness tar-Regolament tal-Kunsill (KEE) Nru 804/68 tas-27 ta' Ġunju 1968 dwar l-organiżazzjoni komuni fis-suq tal-ħalib u prodotti tal-ħalib ([6]
), kif l-aħħar emendat bir-Regolament (KE) Nru 2931/95 ([7]
);
Billi l-Artikolu 2(a) tar-Regolament (KE) Nru 1149/95 jagħti lok għal interpretazzjonijiet differenti mill-Istati Membri, l-aktar dawk li jolqtu l-għan tiegħu; billi l-għan ta' dan l-Artikolu għandu għaldaqstant jiġi ċarat;
Billi l-miżuri provduti f' dan ir-Regolament jaqblu mall-opinjoni tal-Kumitat ta' Ġestjoni tal-kwistjonijiet orizzontali li jolqtu l-kummerċ tal-prodotti tal-biedja maħduma li m'humiex elenkati fl-Anness II,
ADOTTAT DAN IR-REGOLAMENT:
Artikolu 1
Ir-Regolament (KE) Nru 3223/93 huwa emendat kif ġej:
1. L-Artikolu 3 huwa mibdul b'dan li ġej:
L-Artikolu 3
L-informazzjoni statistika neċessarja msemmija fl-Artikolu 1 għandha tinkludi:
1. - l-volum tal-prodott li hu kopert mir-Regolament tal-Kummissjoni (KE) Nru 1222/94 (*) u li għalih tkun ingħatat rifużjoni tal-esportazzjoni matul ix-xahar ta' qabel, espress f' tunellati jew unitajiet oħra tal-kejl, li juri l-unità deskritta skond il-grupp ta' prodotti,
- f' kull grupp ta' prodotti msemmi fl-ewwel spazju ta' qabel il-paragrafu, l-ammont tar-rifużjoni mogħti matul ix-xahar ta' qabel għal kull prodott tal-biedja bażiku, u mogħti fil-munita nazzjonali,
- f' kull grupp ta' prodotti msemmija fl-ewwel spazju ta' qabel il-paragrafu, l-kwantitajiet ta' kull prodott bażiku li għalih hemm rifużjoni, mogħti f' tunellati jew unitajiet ta' kejl oħra, u li juri l-unità.
2. Għall-prodotti li huma skond il-kodiċI CN 1806 90 60 sa 1806 90 90, KodiċI CN 1901 u kodiċi CN 2106 90 98, għal kull 100 kilogramm ta' prodott esportat, ta' lanqas 67 kilogramm ta' prodotti tal-ħalib li huma skond il-kodiċi CN 0402 10 19, 0402 21 19, 0405 u 0406, u li jiġu importati minn pajjiżi terzi skond arranġamenti speċjali b' tariffa mnaqqsa:
- l-kwantitajiet, f' tunellati, ta' dawn il-prodotti li għalihom tkun ingħatat rifużjoni matul ix-xahar ta' qabel,
- l-ammont ta' rifużjoni mogħti matul ix-xahar ta' qabel u l-kwantitajiet korrispondenti għall-prodotti li huma skond il-kodiċi CN 0402 10 19, 0402 21 19 u 0405 li jkunu bbenefikaw minn arranġamenti speċjali fil-ħin tal-importazzjoni.
(*) ĠU L 136, tal-31.5.1994, p. 5.';
2. L-Annessi A u B tar-Regolament (KE) Nru 3223/93 huma mibdula bl-Anness A u B ta' dan ir-Regolament.
Artikolu 2
Dan ir-Regolament jiġi fis-seħħ fis-sebgħa jum wara l-pubblikazzjoni tiegħu fil- Ġurnal Uffiċjali tal-Komunitajiet Ewropej.
Jibda jgħodd mill-1 t' Awissu 1996.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussell, fit-23 ta' Lulju 1996.